Geir Heierstad

Geir Heierstad (født 1972) er en norsk sosialantropolog og nåværende instituttdirektør ved Norsk institutt for by- og regionforskning ved OsloMet - storbyuniversitetet.

Heierstads forskningsområder er bystudier, politisk kultur i India, samt forebygging av radikalisering og voldelig ekstremisme.

Utdanning og yrkeskarriere 
Heierstad har en doktorgrad i Sør-Asia-studier fra Universitetet i Oslo (UiO).  

Han har tidligere arbeidet som seniorforsker ved Institutt for forsvarsstudier, og som førsteamanuensis i Sør-Asia-studier ved Institutt for kulturstudier og orientalske språk (IKOS). I 2014 ble han ansatt som forskningssjef for Internasjonale studier og migrasjon ved NIBR.

Faglig fokus 
I sin forskning har Heierstad særlig beskjeftiget seg med studier på indisk kultur og politikk. I forbindelse med doktorgraden studerte han det indiske kastesystemets endringer i møtet med en moderne tid - med utgangspunkt i pottemakerkasten kumarene, fra bydelen Kumartuli i Kolkata. I monografien Caste, Entrepreneurship and the Illusions of Tradition. Branding the Potters of Kolkata fra 2017, beskriver Heierstad hvordan pottemakerene stadig redefinerte sitt virke fra å være håndverkere til å være kunstnere og entreprenører i møtet med økt konkurranse utover 1900-tallet. 

Heierstad har også forsket på politisk kultur og utenriks- og sikkerhetspolitikk i India, og har flere utgivelser bak seg om samfunnsutvikling og demokrati i landet. Han har blant annet deltatt i forskningsgruppen South Asian Political Culture ved UiO, der fokuset var den historiske utviklingen av den indiske politiske kulturen. 

Forebygging av radikalisering og voldelig ekstremisme er også et av Heierstads fagfelt, og han har deltatt i flere forskningsprosjekter som omhandler disse temaene. Han hadde det overordnede ansvaret for forskningsprosjektet "Kommunenes rolle i forebygging av radikalisering og voldelig ekstremisme", som ble finansiert av KS og Justis- og beredskapsdepartementet, og som ble ferdigstilt i 2016. 

Heierstad har også forsket på klimaledelse. Fra 2015 deltok han i forskningsgruppen The governance of climate services: Improving knowledge networks for resilient and socially just societies (GovClim), som var et samarbeidsprosjekt mellom NIBR, Norsk institutt for vannforskning (NIVA) og indiske TERI.  Prosjektet hadde sin base i den indiske delstaten Maharashtra, og formålet var å analysere forholdene for effektiv styring av klimatjenester i utviklingsland.

Nåværende forskning 
Heierstad deltar i følgende forskningsprosjekter:

 Forskningsgruppen Work Inclusion in North and South: Comparative Urban Contexts (WORKINC) ved OsloMet. Formålet er å undersøke hvorvidt økt arbeidsinkludering kan medføre økt sosial inkludering blant migranter i ulike urbane strøk.

 Forskningsprosjektet Governing the green shift in Oslo, Gothenburg, Copenhagen and Cape Town (GreenGov), som eies av NIBR. Formålet er å undersøke offentlige lederes utfordringer og erfaringer i forbindelse med gjennomføring av miljøtiltak. Prosjektet ferdigstilles i desember 2021.

Vitenskapelige publikasjoner 

 Lid, Stian; Heierstad, Geir (2019). Samordning og samrøre, eller kunsten å kjenne sin plass. Lid, Stian; Heierstad, Geir (Red.). Forebygging av radikalisering og voldelig ekstremisme. Norske handlemåter i møtet med terror. Kap 8. s. 175-197. Gyldendal Akademisk.

 Lid, Stian; Heierstad, Geir (2019). Kommunal skreddersøm eller one size fits? Den norske kommunen som velferdsleverandør og terrorkontrollør. Lid, Stian; Heierstad, Geir (Red.). Forebygging av radikalisering og voldelig ekstremisme. Norske handlemåter i møtet med terror. kap 4. s. 91-113. Gyldendal Akademisk.

 Lid, Stian; Heierstad, Geir (2019). Forebygging av radikalisering og voldelig ekstremisme. Den gjenstridige forebyggingen nå og i framtiden. Lid, Stian; Heierstad, Geir (Red.). Forebygging av radikalisering og voldelig ekstremisme. Norske handlemåter i møtet med terror. 1. s. 15-48. Gyldendal Akademisk.

 Lid, Stian; Heierstad, Geir (2019). Forebygging av radikalisering og voldelig ekstremisme. Norske handlemåter i møtet med terror. ISBN 9788205518346. 264 s. Gyldendal Akademisk.

 Heierstad, Geir (2017). Caste, Entrepreneurship and the Illusions of Tradition. Branding the Potters of Kolkata. ISBN 9781783085163. 219 s. Anthem Press.

 Heierstad, Geir (2016). Foreign Affairs and Federal Actors in the Indian Democracy. Ruud, Arild Engelsen; Heierstad, Geir (Red.). India's democracies : diversity, co-optation, resistance. 6. s. 135-157. Universitetsforlaget.

 Heierstad, Geir; Ruud, Arild Engelsen (2016). On the Diversity of India’s Democracies. Ruud, Arild Engelsen; Heierstad, Geir (Red.). India's democracies : diversity, co-optation, resistance. Introduction. s. 13-29. Universitetsforlaget.

 Heierstad, Geir (2016). The commodification of caste and politics in Kolkata's Kumartuli. Nielsen, Kenneth Bo; Heierstad, Geir; Chandra, Uday (Red.). The Politics of Caste in West Bengal. Chapter 11. s. 240-263. Routledge.

 Nielsen, Kenneth Bo; Heierstad, Geir; Chandra, Uday (2016). Introduction. Nielsen, Kenneth Bo; Heierstad, Geir; Chandra, Uday (Red.). The Politics of Caste in West Bengal. Introduction. s. 1-18. Routledge.

 Nielsen, Kenneth Bo; Heierstad, Geir; Chandra, Uday (2016). The Politics of Caste in West Bengal. ISBN 978-1-13-892148-1. 265 s. Routledge.

 Ruud, Arild Engelsen; Heierstad, Geir (2016). India's democracies : diversity, co-optation, resistance. ISBN 978-82-15-02689-3. 239 s. Universitetsforlaget.

 Heierstad, Geir (2013). Skjæringspunkt India, kultursjokk og kunnskap. Pettersen, Kjell Gunnar (Red.). Landrapport India. Rapport 05/2013. Artikkel. s. 42-43.

 Flåten, Lars Tore; Nielsen, Kenneth Bo; Heierstad, Geir (2011). Talking Dirty about Village Politics: Essays in honour of Arild Engelsen Ruud. ISBN 978-82-303-1801-0. 81 s.

 Heierstad, Geir (2010). Demokrati og utenrikspolitikk. Ruud, Arild Engelsen; Heierstad, Geir (Red.). Demokrati på indisk. Kapittel 9. Unipub forlag.

 Ruud, Arild Engelsen; Heierstad, Geir (2010). Demokrati på indisk. ISBN 9788274774766. 282 s. Unipub forlag.

 Heierstad, Geir (2009). Etnografiske representasjoner, et spørsmål om tid. Norsk Antropologisk Tidsskrift. Vol. 20.

 Heierstad, Geir (2002). Calcutta - stories of the baajaar. Hovedfagsstudentenes årbok. Vol. 13.

Referanser

Eksterne lenker 

 Mer om Geir Heierstad på OsloMets nettsider.
 Heierstad er en aktiv bidragsyter på NIBRs "Bybloggen"  - en fagblogg om byer, sted, styring og samfunnsutvikling.

 

Norske sosialantropologer
Personer tilknyttet Norsk institutt for by- og regionforskning
Personer tilknyttet Forsvarets høgskole